OpenLLM-France/wikimedia huggingface dataset:
# Tibor Kalman

Tibor Kalman, en hongarès Kálmán Tibor (Budapest, 6 de juliol de 1949 - Puerto Rico, 2 de maig del 1999), fou un dissenyador gràfic nord-americà d'origen hongarès, redactor en cap de la revista Colors.

## Primers anys

Va néixer a Budapest, però va emigrar als Estats Units d'Amèrica amb la seva família el 1956. Es van establir a Poughkeepsie, Nova York. Va estudiar periodisme a la Universitat de Nova York, carrera que va abandonar al cap d'un any.

## Carrera

A la dècada de 1970, va treballar a la petita llibreria de Nova York que es va convertir en Barnes & Noble, en la qual més tard va esdevenir cap del departament d'interiorisme. El 1979, va fundar, juntament amb Carol Bokuniewicz i Liz Trovato, una empresa anomenada M & Co., que tenia una àmplia clientela, inclosa la banda Talking Heads. Kalman també va treballar com a director creatiu de la revista Interview a principis dels anys noranta.
El 1990, es va convertir en l'editor en cap i fundador de la revista Colors, patrocinada per Benetton. El 1993 va tancar la seva empresa M & Co. i es va traslladar a Roma per treballar en exclusiva per a aquesta revista. Els temes principals Colors són la multiculturalitat i la consciència global, retratats mitjançant un disseny gràfic atrevit, una tipografia agosarada i una imatge manipulada, amb figures significatives com el papa o la reina Isabel, però fotografiades com si fossin minories racials.

## Darrers dies

Kalman va ser la principal força creativa darrere de la revista Colors fins que va abandonar-la el 1995 a causa d'un càncer de pell i es va traslladar de nou a Nova York. El 1997, va reobrir M & Co., empresa en què va treballar fins a la mort. Va morir a Puerto Rico el 1999, poc abans de l'obertura de Tiboricity, una exposició retrospectiva de les seves obres gràfiques, organitzada pel Museu d'Art Modern de San Francisco. El 1999 Princeton Architectural Press va publicar un llibre sobre la seva obra amb el títol Tibor Kalman: Perverse Optimist.

## Vida privada

Casat des de 1981, la seva dona és la il·lustradora i autora nord-americana d'origen israelià Maira Kalman.

## Influència

La influència de M&Co. encara ara és significativa gràcies a Tibor Kalman i altres dissenyadors com són Stefan Sagmeister, Stephen Doyle, Alexander Isley, Scott Stowell, Emily Oberman, amb els quals Kalman va compartir projectes. Tots ells, després de la mort de Kalman, van continuar treballant als seus respectius estudis de disseny de Nova York. Kalman va ser membre de l'Alliance Graphique Internationale (AGI) i un dels signants de First Things First 2000.Plantilla:Jegyzetek

## Referències

* ↑ Heller, Steven. «Tibor Kalman: Provocateur». AIGA. Arxivat de l'original el 2011-05-14. [Consulta: 3 gener 2010].
* ↑ Heller, Steven. «Tibor Kalman, 'Bad Boy' of Graphic Design, 49, Dies». New York Times, 05-05-1999. [Consulta: 3 gener 2010].
* ↑ Poynor, Rick. «Obituary: Tibor Kalman». The Independent, 17-05-1999. [Consulta: 3 gener 2010].
* ↑ Haber, Matthew. «Tibor Kalman: A highly innovative and influential designer, the onetime editor of Colors magazine died May 2». Salon.com, 19-05-1999. [Consulta: 3 gener 2010].
# Liddicoatita

La liddicoatita és un mineral de la classe dels silicats, que pertany al grup de la turmalina.

## Característiques

La liddicoatita és un silicat de fórmula química Ca(Li₂Al)Al₆(Si₆O$_{18}$)(BO₃)₃(OH)₃(OH). Cristal·litza en el sistema trigonal. La seva duresa a l'escala de Mohs és 7,5. Es tracta d'una espècie no aprovada per l'Associació Mineralògica Internacional.
Segons la classificació de Nickel-Strunz, la liddicoatita pertany a «09.CK - Ciclosilicats, amb enllaços senzills de 6 [Si₆O$_{18}$]$^{12-}$, amb anions complexos aïllats» juntament amb els següents minerals: fluorschorl, fluorbuergerita, cromodravita, dravita, elbaïta, feruvita, foitita, olenita, povondraïta, schorl, magnesiofoitita, rossmanita, oxivanadiodravita, oxidravita, oxirossmanita, cromoaluminopovondraïta, fluordravita, fluoruvita, abenakiïta-(Ce), scawtita, steenstrupina-(Ce) i thorosteenstrupina.

## Referències

* ↑ «Liddicoatite» (en anglès). Mindat. [Consulta: 10 gener 2020].
# Serrat de Roca Roia

El Serrat de Roca Roia és un serrat de l'antic terme de Sapeira, de l'Alta Ribagorça, afegit el 1970 al terme de Tremp, del Pallars Jussà.
Arrenca de la mateixa Noguera Ribagorçana, prop del Mas d'Arturo, al nord-oest de la Ribereta, i va pujant cap a llevant, decantant-se una mica cap al nord, per assolir la Roca Roia, de 59,7 m. alt., i continuar pujant fins a la Collada de Ribot, de 911,4.
# Antífanes de Berga

Antífanes de Berga (Antiphanes, Ἀντιφάνης) fou un escriptor nadiu de Berga (Tràcia) del segle iv aC. Va escriure sobre temes fantasiosos i meravellosos (Ἄπιστα (Apista; "increïble"). Estrabó l'esmenta i per la manera en què ho fa sembla que escrivia amb la idea de ser cregut tot i que les històries eren fictícies. La majoria dels autors estan d'acord que és el mateix personatge que l'anomenat Antífanes el Jove, que va escriure un llibre sobre cortesanes. Esteve de Bizanci l'esmenta com a poeta còmic, però podria ser simplement un error.

## Referències

* ↑ Schmitz, Leonhard. «Anti'phanes（Ἀντιφάνης». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Verkh-Tula

Verkh-Tula (en rus: Верх-Тула) és un poble de l'óblast de Novossibirsk, a Rússia, que en el cens del 2010 tenia 6.020 habitants, pertany al districte de Novossibirsk.

## Referències

* ↑ «детский сад "Лукоморье"».
# Cantons de la Manche

Els Cantons de la Manche (Normandia) són 52 i s'agrupen en 4 districtes:
# Michael Schacht

Michael Schacht (Wiesbaden, Alemanya, 1964) és un creador de jocs premiat amb un Spiel des Jahres. Entre els seus jocs més coneguts destaquen Zooloretto (derivat del precedent Coloretto), Isis & Osiris, Gods, Taxi, Frankenstein o Hispaniola. La majoria d'ells es basen en la gestió de recursos i l'habilitat al voltant d'un tema (un zoo, un vaixell, un temple....). Abans de dedicar-se a la creació de jocs va treballar com a dissenyador gràfic.
# Avon (Nova York)

Avon és una població dels Estats Units a l'estat de Nova York. Segons el cens del 2000 tenia 2.977 habitants.

## Demografia

Segons el cens del 2000, Avon tenia 2.977 habitants, 1.151 habitatges, i 749 famílies. La densitat de població era de 383,1 habitants/km².
Dels 1.151 habitatges en un 34,1% hi vivien nens de menys de 18 anys, en un 52,2% hi vivien parelles casades, en un 9,6% dones solteres, i en un 34,9% no eren unitats familiars. En el 30,1% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,2.
Per edats la població es repartia de la següent manera: un 27,8% tenia menys de 18 anys, un 6,1% entre 18 i 24, un 29,9% entre 25 i 44, un 21,4% de 45 a 60 i un 14,7% 65 anys o més.
L'edat mediana era de 37 anys. Per cada 100 dones de 18 o més anys hi havia 83,4 homes.
La renda mediana per habitatge era de 40.109 $ i la renda mediana per família de 53.105 $. Els homes tenien una renda mediana de 40.156 $ mentre que les dones 27.470 $. La renda per capita de la població era de 22.758 $. Entorn del 6,4% de les famílies i el 7,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Avon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Avon». American Fact Finder. Oficina del Cens dels Estats Units, 12-01-2010.
# Didectoprocnemis

Didectoprocnemis cirtensis és una espècie d'aranya araneomorfa de la subfamilia Erigoninae, dins de la família Linyphiidae.
És l'únic membre del gènere monotípicDidectoprocnemis.
Fou descrit per primera vegada per J. Denis l'any 1950,

## Distribució

Es pot trobar a França, a la península ibèrica, Grècia i el Magreb.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Denis, J. «Notes sur les érigonides. XVII. Additions et rectifications au tableau de détermination des femelles. Descriptions d'espèces nouvelles.». Bulletin de la Société d'Histoire Naturelle de Toulouse, vol. 84, 1950, pàg. 245–257.
* ↑ «Gen. Didectoprocnemis Denis, 1950». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# К

K, к (en cursiva K, к) és una lletra de l'alfabet ciríl·lic, la dotzena de l'alfabet rus.
Equival a la K llatina, tant gràficament com fonètica. Tanmateix, la к minúscula ciríl·lica és diferent de la k minúscula llatina.

## Taula de codis

    Codificació de caràctersTipusDecimalHexadecimalOctalBinari UnicodeMajúscula1050041A0020320000 0100 0001 1010 Minúscula1082043A0020720000 0100 0011 1010 ISO 8859-5Majúscula186BA2721011 1010 Minúscula218DA3321101 1010 KOI 8Majúscula235EB3531110 1011 Minúscula203CB3131100 1011 Windows 1251Majúscula202CA3121100 1010 Minúscula234EA3521110 1010

## Vegeu també

* K, alfabet llatí
* Κ, alfabet grec
# Antífanes d'Argos

Antífanes d'Argos (grec antic: Ἀντιφάνης, llatí: Antiphanes) fou un escultor grec nadiu d'Argos. Vivia de 408 aC fins a 334 aC. Eixia d'una família d'esclaus. Era molt popular a Atenes i després de la seva mort, el seu cós va ser transferit de Quios i sebollit amb honors públics. Hauria escrit més de 300 obres de teatre.
Fou deixeble de Policlet i mestre de Cleó de Sició. Pausànias esmenta unes quantes obres seves, que eren ubicades a Delfos, especialment un cavall de bronze. Només ens van parvenir uns pocs fragments de la seva obra.

## Referències

* ↑ «Antífanes d'Argos». Gran Enciclopèdia Catalana. Barcelona: Grup Enciclopèdia Catalana.
* ↑ Arxivat 2007-04-05 a Wayback Machine. «Antiphanes» (anglès) Arxivat 2007-04-05 a Wayback Machine. a The Ancient Library
* ↑ Pausànias, v. 17. § 1.
# Cantons de la Federació de Bòsnia i Hercegovina

La Federació de Bòsnia i Hercegovina està dividida en 10 cantons (kantoni en bosnià, županije en croat, кантони en serbi).
Cada cantó té el seu propi govern amb un gabinet liderat pel primer ministre. Dels 10 cantons, cinc són de majoria bosniana, tres de majoria croata, i dos són mixtes des del punt de vista ètnic.
| # | Cantó | Nom oficial | Capital | Etnicitat |
| 1 | Una-Sana | Unsko-sanski Kanton | Bihac | bosniana |
| 2 | Posavina | Županija Posavska | Orasje | croata |
| 3 | Tuzla | Tuzlanski Kanton | Tuzla | bosniana |
| 4 | Zeinca-Doboj | Zeničko-Dobojski Kanton | Zenica | bosniana |
| 5 | Podrinje Bosnià | Bosanskopodrinjski Kanton | Gorazde | bosniana |
| 6 | Bòsnia Central | Srednjebosanski/Županija Središnja Bosna | Travnik | mixt |
| 7 | Hercegovina-Neretva | Hercegovačko-neretvanski Kanton / Županija Hercegovačko-neretvanska | Mostar Est | mixt |
| 8 | Hercegovina Occidental | Županija Zapadnohercegovačka | Mostar Oest | croata |
| 9 | Cantó de Sarajevo | Kanton Sarajevo / Županija Vrhbosanska | Sarajevo | bosniana |
| 10 | Cantó 10 | Kanton 10 | Tomislavgrad | croata |
# Monarca de Maupiti

El monarca de Maupiti (Pomarea maupitiensis) és un ocell extint de la família dels monàrquids (Monarchidae).

## Hàbitat i distribució

Habitava els boscos de l'illa de Maupiti, a les illes de la Societat.

## Taxonomia

Antany considerat una subespècie de Pomarea nigra, amb la denominació Pomarea nigra pomarea. Actualment es considera una espècie de ple dret seguint Cibois et al. (2004).,

## Referències

* ↑ «Monarca de Maupiti». Cercaterm. TERMCAT, Centre de Terminologia. Rev. 10/05/2023(català)
* ↑ A Cibois, J-C Thibault, E Pasquet (2004) Biogeography of Eastern Polynesian Monarchs (Pomarea): An Endemic Genus Close to Extinction. The Condor, Volum 106, 4, 1/11/2004, P 837–851
# Trisagi

El trisagi, en el cristianisme, és aquell himne, que es recita durant la litúrgia, i en el qual es repeteix tres vegades la paraula ‘‘sant’’ (ἄγιος), adreçat a Déu, a Crist o a la Trinitat.
Es tracta d'un breu cant o aclamació, nascut a la riba oriental de la Mediterrània, a Antioquia, que s'escampà ben aviat per totes les terres del voltant, i per totes les tradicions litúrgiques cristianes, tant a Orient com a Occident.
Existeixen dues menes de trisagis: un que és un text bíblic, conegut amb el nom de "Sanctus" i que és cantat a la missa (“Sant, sant, sant és el Senyor Déu de l'univers..."); i un altre que és una paràfrasi d'aquest (“Sant Déu, Sant Fort, Sant Immortal..."). Aparegut al segle v, a Síria, aquest trisagi era referit a Crist, bé que la tradició bizantina l'aplicà a la Santíssima Trinitat. Al voltant del trisagi sorgiren diverses discussions, que originaren una producció literària molt abundant. El trisagi, conegut per totes les tradicions litúrgiques, als Països Catalans, era recitat especialment en moments de perill o de calamitats.
Pel que fa a l'etimologia, "trisagi" procedeix de la paraula grega "τρίsἄγιος" (‘tres vegades sant’), composta de "τρίs" (‘tres vegades') i "ἄγιος" (‘sant’).

## Referències

* 1 2 «.xml Trisagi». Gran Enciclopèdia Catalana. Barcelona: Grup Enciclopèdia Catalana.
* 1 2 «Trisagi». Gran Diccionari de la Llengua Catalana. Barcelona: Grup Enciclopèdia Catalana [Consulta: 2 gener 2020].
* ↑ Janeras, Sebastià; Borrell, Agustí (ed.); Fuente, Alfonso de la (ed.); Puig i Tàrrech, Armand (ed.). «El trisagi, una professió de fe bibliolitúrgica al llarg de la Mediterrània». A: La Biblia i el Mediterrani = La Biblia y el Mediterráneo = La Bible et la Méditerrannée = La Bibbia e il Mediterraneo: Actes del Congrés de Barcelona, 18-22 de setembre de 1995 (Volum 2). Associació Bíblica de Catalunya. Publicacions de l'Abadia de Montserrat, 1997, p. 297–310. ISBN 978-84-7826-854-2 [Consulta: 2 gener 2020].
# Dragó (desambiguació)

«Dragó o dragons» té aquests significats:
* Dragó (militar), soldat que en ofensiva lluita a cavall i en defensa lluita a peu
* Zoologia:
** Dragó, rèptils de la família dels gecònids (Gekkonidae).
** Dragó comú, o simplement dragó (Tarentola mauritanica), espècie de gecònid originari de la conca mediterrània
** Dragó de Komodo (Varanus komodoensis), espècie de llangardaix oriünd de la Indonèsia central
** Dragó lleopard (Eublepharis macularius), espècie de dragó dels deserts del sud de l'Afganistan
* Entitats:
** Dragons, sobrenom que reben els agents de l'Àrea de Brigada Mòbil dels Mossos d'Esquadra
** Dragons Catalans, club nord-català de rugbi a 13
** Barcelona Dragons, club català de futbol americà de la ciutat de Barcelona
** Amicale Sportive Dragons, club de futbol congolès de la ciutat de Kinshasa
** AS Dragons FC de l'Ouémé, club beninès de futbol de la ciutat de Porto-Novo
** Chunnam Dragons, club de futbol sud-coreà de la ciutat de Gwangyang
** Newport Gwent Dragons, equip professional de rugbi a 15 gal·lès, amb base al comtat de Gwent
# З

З, з (en cursiva: З, з) és una lletra de l'alfabet ciríl·lic. Present en tots els alfabets ciríl·lics d'idiomes eslaus. És la vuitena lletra a l'alfabet búlgar; la novena als alfabets rus, belarús i macedoni; i la desena a l'ucraïnès. Deriva directament de la lletra grega: zeta (Ζ, ζ), origen també de la Z (Z, z) llatina. No s'ha de confondre amb altres caràcters de forma similar com el nombre tres (3) o la lletra ciríl·lica: Э. La seva pronunciació és equivalent a la Z catalana /z/ (pinzell, zeta, donzella). A l'antiguitat, al sistema numeral cirí·lic aquesta lletra tenia el valor del nombre set (7).

## Taula de codis

    Codificació de caràctersTipusDecimalHexadecimalOctalBinari UnicodeMajúscula104704170020270000 0100 0001 0111 Minúscula107904370020670000 0100 0011 0111 ISO 8859-5Majúscula183B72671011 0111 Minúscula215D73271101 0111 KOI 8Majúscula250FA3721111 1010 Minúscula218DA3321101 1010 Windows 1251Majúscula199C73071100 0111 Minúscula231E73471110 0111
# Serra dos Órgãos

Serra dos Órgãos ("Serra dels Orgues"), és una serralada de muntanyes situada a l'Estat de Rio de Janeiro, Brasil. Es va convertir en un Parc Nacional l'any 1939. Es troba a una hora en automòbil de la ciutat de Rio de Janeiro.
El Parc nacional, quan es va crear, comprenia quatre municipis: Petrópolis, Teresópolis, Guapimirim i Magé. L'origen del nom "Orgues" és pel fet que als primers colons portuguesos aquestes muntanyes els va recordar els tubs de l'orgue musical.
Aquest Parc Nacional ocupa una superfície de 110 km² i té 10 pics més Alts de 2,000 metres. El punt més baix és al municipi de Magé a 145 metres. El cim més alt és la Pedra do Sino de 2.263 metres. La formació més famosa és la roca Dedo de Deus (Dit de Déu) que fa 1.692 metres d'alt i apareix dibuixat a la bandera de l'estat de Rio de Janeiro.
Aquest Parc forma part de la més extensa Serra do Mar i és un dels molt pocs hàbitats de les plantes suculentes del gènere Schlumbergera.

## Referències

* ↑ McMillan, A.J.S.; Horobin, J.F.. Christmas Cacti : The genus Schlumbergera and its hybrids. p/b. Sherbourne, Dorset: David Hunt, 1995. ISBN 978-0-9517234-6-3.
# Antífil (arquitecte)

Antífil (grec antic: Ἀντίφιλος, llatí: Antíphilus) va ser un arquitecte grec que va construir, junt amb els arquitectes Poteu i Mègacles, el tresor dels cartaginesos al santuari d'Olímpia, segons Pausànias, però es desconeix de quin lloc de Grècia era originari i a quina època va viure.

## Referències

* ↑ Antiphilus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 205
# Vicenç Caldés i Arús

Vicenç Caldés i Arús (Sant Cugat del Vallès, 1886 - Barcelona, 1969) va ser un destacat escriptor i traductor català, conegut per la seva contribució a la literatura i la cultura de Catalunya. Dirigí la revista “Enllà” de Molins de Rei i i col·laborà amb el pseudònim Puck a les revistes “Teatràlia” i "El Teatre Català".
Nascut el 1886, Vicenç Caldés va dedicar gran part de la seva vida a la traducció d'obres literàries d'altres llengües al català, facilitant l'accés a una gran varietat de textos estrangers per al públic català. Entre les seves traduccions més notables es troben obres de clàssics de la literatura universal, cosa que va ajudar a enriquir el panorama literari català i a posar-lo en contacte amb les tendències internacionals.
A més de la seva feina com a traductor, Vicenç Caldés va ser també un escriptor prolífic, produint una sèrie d'obres originals que van abastar diversos gèneres. La seva producció literària inclou novel·les, contes i articles periodístics, tots ells caracteritzats per una important comprensió de la realitat social i cultural del seu temps.
Vicenç Caldés va ser una figura rellevant en la literatura catalana del segle XX, tant pel seu treball com a traductor com pel seu propi llegat literari. La seva obra va contribuir a la revitalització i la modernització de la literatura catalana, fent-la més accessible i enriquida per la influència de les tradicions literàries d'altres països.

## Obra publicada

* 1907: Goig infinit
* 1908: Una boira. Pas de comèdia
* 1910: Quan les arrels han mort. Drama en tres actes i prosa
* 1918: Deslliurança
* 1919: Un aventura

## Referències

* ↑ «Revolta i exili».
* ↑ «Llibres de Vicenç Caldés Arús - Servei de Biblioteques - UAB Barcelona».
* 1 2 «Vicenç Caldés i Arús | Gran Enciclopèdia Catalana».
* 1 2 «Vicenç Caldés i Arús | Diccionari de la Literatura Catalana».
# Can Canyelles

«Can Canyelles» té aquests significats:
* Can Canyelles o Mas Canyelles, masia al nord de la vila de Castellar (Vallès Occidental)
* Can Canyelles (Canovelles), masia a Canovelles (Vallès Oriental)
* Can Canyelles (Castellfollit del Boix), masia del municipi de Castellfollit del Boix (Bages)
* Can Canyelles (Sant Fost de Campsentelles), edifici a Sant Fost de Campsentelles (Vallès Oriental)
# Monarca de Rarotonga

El monarca de Rarotonga (Pomarea dimidiata) és un ocell de la família dels monàrquids (Monarchidae).

## Hàbitat i distribució

Nadiu de la malesa dels boscos de l'illa de Rarotonga, ha estat introduït a Atiu, a les illes Cook.

## Referències

* ↑ «Monarca de Rarotonga». Cercaterm. TERMCAT, Centre de Terminologia. Rev. 10/05/2023(català)
# Trachinotus kennedyi

Trachinotus kennedyi és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 90 cm de longitud total.

## Distribució geogràfica

Es troba des de la Baixa Califòrnia (Mèxic) i el Golf de Califòrnia fins a l'Equador.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1876. Ichthyologische Beiträge (III). Bemerkungen über Serranus nebulifer und S. clathratus sp. Gird. Sitzungsber. Akad. Wiss. Viena, v. 72 (1. Abth.): 29-96, Pls. 1-8.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dino Porrini

Dino Porrini (Volta Mantovana, 26 de març de 1953) va ser un ciclista italià, que fou professional de 1978 a 1980. El seu èxit més important va ser la victòria d'etapa al Giro d'Itàlia de 1979.

## Palmarès

* 1974
** 1r al Giro de les dues Províncies
* 1975
** 1r a la Milà-Busseto
** 1r a la Coppa Caduti Nervianesi
* 1976
** 1r a la Copa Ciutat de Melzo
** Vencedor d'una etapa al Baby Giro
* 1977
** 1r a la Freccia dei Vini
* 1978
** Vencedor d'una etapa a la Ruta d'Or
* 1979
** Vencedor d'una etapa al Giro d'Itàlia

### Resultats al Giro d'Itàlia

* 1979. 108è de la classificació general. Vencedor d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Leytonstone

Leytonstone és un barri del municipi londinenc de Waltham Forest al Gran Londres, Anglaterra (Regne Unit). És una zona d'alta densitat suburbana, situat a set quilòmetres a nord-est de Charing Cross, al comtat ceremonial de l'Gran Londres i l'històric comtat d'Essex. Limita amb Walthamstow, al nord-oest, Wanstead a nord, Leyton a sud, i Forest Gate (al districte londinenc de Newham) cap a l'est.

## Persones il·lustres

Leytonstone és el lloc de naixement del cineasta Alfred Hitchcock, de l'actor Derek Jacobi, del futbolista anglès David Beckham, del músic Damon Albarn —fundador de Blur— i de Steve Harris, a la Baixa de la banda Iron Maiden.